— 281 — 



Forgrening. 



Typisk er det kun St. Hansskuddets Blade, som støtter Side- 

 skuddene, hvoraf de fleste bliver til de ejendommelige, florale 

 Dværgskud, som allerede (i Knoptilstand) er fuldt udviklede i 

 Juli Maaned. Men i saa Henseende indtager den øverste 1 — 2 mm 

 lange Del af Aarsskuddet en Særstilling, idet de fra denne Stæn- 

 geldel udviklede Knopper stedse bliver til vegetative Sideskud; 

 og da disse altsaa udspringer i omtrent samme Højde, bliver For- 

 greningen mere eller mindre skærmformet. De vegetative Skud 

 er af to Typer; der findes dog mange Overgange mellem disse 

 Skudformer: 



I. Langskuddene er vandret krybende, 5 — 20 cm lange; de 

 sørger for Plantens vegetative Formering og bærer kun faa 

 Blomster. 



II. Kortskuddene er 1 — 5 cm lange, næsten oprette, og typisk 

 bærer de talrige Blomster (eller Knopper); deres Hovedopgave 

 er saaledes at sørge for den kønnede Formering. 

 Faar et Individ Lov til at vokse frit til alle Sider, saaledes 

 som det ofte sker f. Eks. i Vesterhavsklitterne, bliver Planten 

 tæt tuet med omtrent cirkelformet Omkreds. Tuen bliver højest 

 i Midten, hvor Primaksen har været, idet Plantens ældste Dele 

 udvikler talrige Kortskud, som stadig stræber opad, hævende 

 Blomsterne op i Vinden. I Randen af Tuen dannes derimod kun 

 Langskud, som følger Jordfladen ud til alle Sider, hvor der blot 

 er Plads nok. Med denne Fordeling af Kort- og Langskud i For- 

 bindelse med den skærmformede Forgrening faar Rævlingrisene 

 et meget karakteristisk Udseende, der i væsentlig Grad bidrager 

 til at øge Hedens ejendommelige Skønhed. 



Det florale Skud. 



1. Aksetallet II. 

 Det florale Dværgskud (Fig. 10 og 11) bliver kun 1,5 — 2,5 mm 

 langt og 1 mm tykt ; nederst er det forsynet med 5 eller under- 

 tiden 6 skælformede, læderagtige Højblade, der i sjeldnere Til- 

 fælde hver kan støtte en Blomst; og endelig afsluttes Dværg- 

 skuddet med en Blomst. Da alle Højblade er smaa og til- 

 lige ofte ikke viser nogen indbyrdes Dækning, kan det tit være 

 vanskeligt — eller helt umuligt — at bestemme samtlige Bla- 

 des Stilling, hvorved det bliver forstaaeligt, at de tre foreliggende 



